รัฐบาลไทย-ข่าวทำเนียบรัฐบาล-สรุปประเด็นนายกรัฐมนตรีกล่าวในรายการศาสตร์พระราชา   สู่การพัฒนาอย่างยั่งยืนวันศุกร์ที่ 19 ตุลาคม 2561
วันศุกร์ที่ 19 ตุลาคม 2561
สรุปประเด็นนายกรัฐมนตรีกล่าวในรายการศาสตร์พระราชา   สู่การพัฒนาอย่างยั่งยืนวันศุกร์ที่ 19 ตุลาคม 2561
สรุปประเด็นนายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืนวันศุกร์ที่ 19 ตุลาคม 2561
พลเอก ประยุทธ์ จันทร์โอชา นายกรัฐมนตรีกล่าวกับประชาชนผ่านรายการ“ศาสตร์พระราชา สู่การพัฒนาอย่างยั่งยืน”ทางสถานีโทรทัศน์รวมการเฉพาะกิจแห่งประเทศไทย ในวันศุกร์ที่19ตุลาคม2561
เวลา20.15น. ในประเด็นต่าง ๆ ซึ่งสรุปสาระสําคัญดังนี้
เนื่องด้วยวันที่23ตุลาคม ของทุกปี เป็นวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว รัชกาลที่5ในรัชสมัยของพระองค์ ได้เกิดการเปลี่ยนแปลงมากมายในบ้านเมืองของเราที่สร้างความเจริญก้าวหน้า ให้ทัดเทียมกับนานาอารยประเทศด้วยพระราชกรณียกิจที่ยังความผาสุกให้เกิดแก่ประชาชน ทวยราษฎร์ทั้งปวงจึงน้อมใจแสดงความจงรักภักดี ด้วยการถวายพระนามว่า“สมเด็จพระปิยมหาราช”หรือพระพุทธเจ้าหลวง โดยกําหนดให้ทุกวันที่23ตุลาคม เป็น“วันปิยมหาราช”พระราชกรณียกิจสําคัญถือว่าเป็นการปฏิรูปประเทศครั้งยิ่งใหญ่ คือ“การเลิกทาส”ที่ปราศจากการเสียเลือดเนื้อ หรือการต่อต้านที่รุนแรง เหมือนที่เกิดขึ้นในต่างประเทศ โดยอาศัยมาตรการทางกฎหมายและด้วยพระปรีชาสามารถของพระองค์ จนประสบความสําเร็จได้ นอกจากนี้ยังมีการปฏิรูประบบราชการให้ทันสมัย การปฏิรูประบบสาธารณูปโภคพื้นฐาน อาทิ การไฟฟ้า การประปา การไปรษณีย์ โทรเลข โทรศัพท์ และการสาธารณสุข เป็นต้น
ในโอกาสเดียวกันนี้ เพื่อแสดงออกซึ่งความจงรักภักดีและน้อมรําลึกในพระมหากรุณาธิคุณของพระองค์ทั้งนี้ รัฐบาลขอเชิญชวนประชาชนร่วมกิจกรรม ซึ่งประกอบด้วยพิธีทําบุญตักบาตร พิธีวางพวงมาลาและถวายบังคม หน้าพระบรมราชานุสรณ์ ณ พระลานพระราชวังดุสิต อีกทั้ง พิธีถวายบังคมและจุดเทียน เพื่อน้อมรําลึกในพระมหากรุณาธิคุณ พระบาทสมเด็จพระจุลจอมเกล้าเจ้าอยู่หัว ณ ท้องสนามหลวง โดยรัฐบาลขอเชิญชวนประชาชนแต่งกายด้วย“เสื้อโทนสีชมพู”ในวันอังคารที่23ตุลาคมนี้อย่างพร้อมเพรียงกันทั่วประเทศ
นายกรัฐมนตรียังกล่าวถึงการเข้าร่วมการประชุมในเวทีระหว่างประเทศว่า เมื่อวันที่11ตุลาคม ที่ผ่านมา ณ เมืองบาหลี สาธารณรัฐอินโดนีเซียได้ร่วมการประชุมระดับผู้นําอาเซียนอย่างไม่เป็นทางการ โดยมีผู้นําองค์การระหว่างประเทศที่สําคัญ ได้แก่ องค์การสหประชาชาติ (UN)กองทุนการเงินระหว่างประเทศ (IMF)และธนาคารโลก ผู้นําอาเซียนได้ร่วมกันแสดงวิสัยทัศน์ และบทบาทที่สําคัญในความร่วมมือที่จะผลักดันการส่งเสริมการพัฒนาที่ยั่งยืน (SDG) รวมถึงการลดช่องว่างการพัฒนาเพื่อส่งเสริมความเจริญรุ่งเรืองในภูมิภาค โดยใช้ประโยชน์จากความเป็นหุ้นส่วนระหว่างภูมิภาค และความร่วมมือกับองค์การระหว่างประเทศต่าง ๆ การประชุมครั้งนี้ แสดงให้เห็นว่า องค์การระหว่างประเทศได้ให้ความสําคัญกับภูมิภาคอาเซียนและประเด็นเกี่ยวกับ“การพัฒนาที่ยั่งยืน”โดยที่ประชุมได้แลกเปลี่ยนมุมมอง 3ประเด็น ได้แก่1)การส่งเสริมเสถียรภาพทางเศรษฐกิจและการเงินของภูมิภาค และของโลก ภายใต้ภาวะแวดล้อมที่มีความไม่แน่นอนทางเศรษฐกิจสูง โดยขอให้ทุกฝ่ายสนับสนุนนโยบายการค้าเสรีอย่างต่อเนื่อง และสร้างภูมิคุ้มกันทางการเงินตั้งแต่ในระดับประเทศ และระดับภูมิภาคผ่านความร่วมมือทางการเงินและความช่วยเหลือกันในด้านต่างๆ2)เชิญชวนให้World BankและUN
ทําการศึกษาวิจัย เพื่อจะเพิ่มความเชื่อมโยงระหว่างยุทธศาสตร์ความเชื่อมโยงเดิม ในภูมิภาค เช่นACMECSและIMT – GTรวมถึงการสร้างหุ้นส่วนทางยุทธศาสตร์ระหว่างWorld Bank ADBและAIIBในการระดมทุน และ3)การน้อมนําหลักปรัชญาของเศรษฐกิจพอเพียง มาสนับสนุนการบรรลุเป้าหมายการพัฒนาที่ยั่งยืนของUNหรือSEP for SDGในบริบทของภูมิภาค ซึ่งในปี2562อาเซียนจะจัดตั้งศูนย์อาเซียนเพื่อการหารือและการศึกษาวิจัยด้านการพัฒนาที่ยั่งยืนในประเทศไทย จะเป็นปัจจัยส่งเสริมให้อาเซียนบรรลุSDGsและ เป็นประชาคมที่มีประชาชน เป็นศูนย์กลางมากยิ่งขึ้น พร้อมมีวิสัยทัศน์ สร้างอนาคตร่วมกันอย่างมียุทธศาสตร์
นายกรัฐมนตรีได้กล่าวเน้นย้ําถึงความสําคัญของการพัฒนามนุษย์ถือเป็นหัวใจของการพัฒนาที่ยั่งยืน ซึ่งสอดคล้องกับแนวคิดของธนาคารโลก ไทยพร้อมจะเป็นเจ้าภาพในการหารือเรื่องการพัฒนาทุนมนุษย์ระหว่างอาเซียน World Bank IMFและUN ระหว่างวันที่18 - 19ตุลาคม2561นายกรัฐมนตรียังได้เข้าร่วมการประชุมผู้นําเอเชีย - ยุโรป (ASEM)ครั้งที่12โดยเจ้าภาพ คือสหภาพยุโรปได้กําหนดหัวข้อหลักของการประชุมฯ ว่า“ยุโรปและเอเชียหุ้นส่วนระดับโลกเพื่อความท้าทายระดับโลก”โดยมีผู้นําจากประเทศในเอเชียและยุโรป จํานวน51ประเทศ และอีก2องค์กรนานาชาติ ได้แก่ สหภาพยุโรป และสํานักเลขาธิการอาเซียน เข้าร่วมเพื่อแลกเปลี่ยนความเห็นต่อสถานการณ์ ฃและพัฒนาการทางด้านเมืองความมั่นคง เศรษฐกิจ และสังคม ของโลก พร้อมกําหนดทิศทางและแนวนโยบายในการกระชับความสัมพันธ์ส่งเสริมความร่วมมือ ตลอดจนเสริมสร้างความเข้าใจระหว่างกัน
สําหรับการประชุมในครั้งนี้ ถือเป็นโอกาสอันดีในการส่งเสริมบทบาทของประเทศไทยในเวทีASEMซึ่งนายกรัฐมนตรีได้แสดงวิสัยทัศน์เกี่ยวกับแนวทางการส่งเสริมความร่วมมือเพื่อการเติบโตที่ครอบคลุมและความเชื่อมโยงอย่างยั่งยืน พร้อมสนับสนุนการพัฒนาที่ยั่งยืน (SDG)โดยไทยสนับสนุนให้เอเชียและยุโรปเข้าร่วมเป็น“หุ้นส่วนเพื่อความยั่งยืน”และมีความเชื่อมโยงที่เป็นรูปธรรม เพื่อรับมือกับความท้าทายต่าง ๆ ทั้งจากธรรมชาติ จากน้ํามือมนุษย์และความก้าวหน้าทางเทคโนโลยี นอกจากนี้ในช่วงการประชุมหารืออย่างไม่เป็นทางการ ยังแลกเปลี่ยนความเห็นกับผู้นําอื่น ๆ ในการส่งเสริมความร่วมมือ“พหุภาคี”ต่อสถานการณ์ในภูมิภาค และของโลกอีกด้วย
ทั้งนี้ภายหลังการประชุมASEM นายกรัฐมนตรีได้เข้าร่วมการประชุมEU- ASEAN Leaders' Meetingซึ่งมีการหารือเพื่อส่งเสริมความร่วมมือระหว่างอาเซียนกับสหภาพยุโรปในด้านต่าง ๆ
ภายใต้แผนปฏิบัติการอาเซียน–อียู ค.ศ.2018ถึง2022เพื่อจะแก้ไขปัญหาระดับโลก รวมทั้งร่วมกันรับมือกับสงครามการค้าและการสร้างดุลยภาพใหม่ ทางยุทธศาสตร์ในภูมิภาคเอเชีย - แปซิฟิก และอินโด - แปซิฟิก รวมถึงการยกระดับความเชื่อมโยงระหว่าง2ภูมิภาคไปสู่ความเชื่อมโยงแบบไร้รอยต่อ เช่น การเปลี่ยนแปลงสภาพภูมิอากาศ การเข้าสู่สังคมสูงวัย และการสร้างสมดุลระหว่างประเด็นด้านมนุษยธรรมกับการรักษาเสถียรภาพและความมั่นคงต่อไป
ในช่วงท้ายของรายการ นายกรัฐมนตรีได้กล่าวถึงการจัดกิจกรรมการประชุมคณะรัฐมนตรีเมื่อวันอังคารที่ผ่านมาว่าได้มีการจัดนิทรรศการ“สร้างความสุข”ให้ชาวจังหวัดกาฬสินธุ์ และแม่ฮ่องสอน ซึ่งเป็นจังหวัดนําร่องการแก้ปัญหารายได้ให้กับประชาชนด้วยการแสวงหา“จุดแข็ง - จุดขาย”มาขยายผล โดยยกตัวอย่างการรวมกลุ่มของGirl groupชื่อ“แพรวา จีจี้”ที่มีจํานวนสมาชิกทั้งหมด18คน จาก18อําเภอของจังหวัดกาฬสินธุ์ โดยนําเสนอผลงานเพลงเป็นภาษาถิ่น ด้วยท่าเต้นแบบพื้นบ้านประยุกต์ และมีการนํา“ผ้าไหมแพรวา”ซึ่งเป็นผ้าทอมือที่เป็นเอกลักษณ์ของ“ภูไท”มาตัดเย็บเป็นชุดสําหรับศิลปินมีการดัดแปลงออกแบบเสื้อผ้าให้แปลกใหม่ ทันสมัย เป็นผลงานของคนในท้องถิ่น ที่ยังคงเอกลักษณ์รูปแบบ สวยงาม สําหรับ“ผ้าพื้นบ้าน”ของไทยหากได้รับการพัฒนาการออกแบบเพื่อนําไปใช้ในรูปแบบอื่น ๆนอกจากจะเป็นการอนุรักษ์แล้ว ยังเป็นการสร้างมูลค่าเพิ่มได้อีกด้วยเช่นกัน
.............................................................
กลุ่มประชาสัมพันธ์และเผยแพร่ สํานักโฆษก